[{"text_idx": "#000000", "text": "Sukaldaritza osasungarriari eta telefono mugikorren erabilerari buruzko ikastaroak antolatu dituzte Getarian"}, {"text_idx": "#000001", "text": "Cebanc elkarteak, Eusko Jaurlaritzako Hezkuntza Sailarekin lankidetzan eta Etengabeko Ikaskuntza egitasmoaren baitan, Getarian antolatu dituen bi ikastaroren berri eman du: \u201cDietak eta sukaldaritza osasungarria\u201d eta \u201cTelefono mugikorren erabilera optimizatzea\u201d. 55 urtetik gorako pertsonei, jubilatuei nahiz pentsiodunei zuzendutako doako ikastaroak dira eta Itsas-Etxe elkartean emango dituzte saioak."}, {"text_idx": "#000002", "text": "Dietei eta sukaldaritza osasuntsuari dagokion ikastaroa otsailaren 21ean hasi eta martxoaren 16an amaituko da. 20 orduko ikastaroa da eta saioak astearte eta ostegunetan izango dira, 17:00etatik 19:30era. Izen-ematea udaletxean egin behar da. Atzo zabaldu zen horretarako epea eta otsailaren 10a arte izango da horretarako aukera."}]